ניבן נמרי

ניבן נמרי (שם מדעי: Enchelycore pardalis) הוא מין של צלופח גדול ממשפחת המורניים אשר חי במי האזור האינדו פסיפי שבין האי ראוניון עד הוואי, איי החברה ואיי ליין וצפונה עד לדרום יפן, דרומה של קוריאה ודרומה עד לקלדוניה החדשה. מקום משכן הניבן הוא בשוניות אלמוגים בעומק 8–60 מטרים. עקב מראהו המפחיד הוא מכונה "מורנת הדרקון".

הניבן מגיע לאורך של עד 92 ס"מ והוא בעל כתמים לבנים על גופו המפותל שצבעו כתום עד אדמדם ומעליו ישנה רעמת סנפיר גבית נמוכה. המאפיין הבולט שלו הוא לסתותיו הצרות, הכפופות והמוארכות המלאות בניבים גדולים ועוזרים לו לתפוס טרף ובזוג הגדילים דמויי ה"משושים" שעל ראשו. זוג נחיריים בקצה הראש עוזר לניבן להריח כל טרף קרוב ולארוב לו במסתור.

הצלופח אינו בולט במים. הוא אורב לטרף מזדמן כמו דג או סרטן ימי, פוער את לסתותיו הגדולות וחוטף את הטרף ובולע אותו במהירות.

קישורים חיצוניים

הערות שוליים

טקסונים שתוארו בידי הרמן שלגל
מורניים
דגי האוקיינוס השקט
דגי ים בדרום-מזרח אסיה
בעלי חיים שתוארו ב-1846